# Д Е К Л А Р А Ц И Я

**За независимост и безпристрастност**

**от Асен Христов**

**Управител на “СЗУТЕСТ“ ООД**

Декларирам, че персоналът за изпълнение на дейности по сертификация на строителни продукти и производствен контрол е обособена група на “СЗУТЕСТ“ ООД.

Ръководството на “СЗУТЕСТ“ ООД поема ангажимент за провеждане на дейностите по сертификация напълно безпристрастно и независимо.

За да потвърди разбирането си за важността на безпристрастността при изпълнението на дейностите по сертификация, управлението на конфликти на интереси и да осигури обективност при ръководенето на описаните дейности, Ръководството прави тази Декларация публична чрез публикуването и в сайта на “СЗУТЕСТ“ ООД – [www.szutestbulgaria.bg](http://www.szutestbulgaria.bg) .

Персоналът на “СЗУТЕСТ“ ООД е независим от производителите на продуктите, които са предмет на оценяване и за които “СЗУТЕСТ“ ООД притежава разрешение.

В качеството си на Управител няма да оказвам търговски, финансови и други подобни въздействия на персонала на групата и комитетите, които могат да повлияят върху техните професионални оценки на продукти.

“СЗУТЕСТ“ ООД като лице за сертификация взема своите решения на базата на обективни доказателства за съответствие(несъответствие) получени при провеждане на обективен одит.

“СЗУТЕСТ“ ООД не участва в дейности, които са в конфликт с независимостта и безпристрастността при сертификация на продуктите и производствен контрол, неговата неподкупност и конфиденциалност на дейността му и получените резултати. Всички заинтересовани страни имат достъп до услугите за сертификация на продуктите и производствен контрол без затрудняващи, финансови, търговски или технически условия, когато исканията са съобразени с компетентността на органа по сертификация и законовите изисквания.

Персоналът, изпълняващ дейностите за сертификация може да осигури правилно разпределение на отговорностите и пълномощията чрез прилагане на документираните процедури и организационни мерки.

Персоналът на органа по сертификация изпълнява своите задължения безпристрастно и без оглед на принадлежността на продуктите.

“СЗУТЕСТ“ ООД не доставя, произвежда или проектира продукти, подлежащи на сертификация. Персоналът на “СЗУТЕСТ“ ООД не осигурява услуги, които могат да компроментират обективността и безпристрастността в процеса на оценяване или да предизвикат на конфликт на интереси.

“СЗУТЕСТ“ ООД и персоналът му не предприема дейности по сертификация когато наличните взаимовръзки предполагат компроментиране на безпристрастността.

Персоналът на “СЗУТЕСТ“ ООД извършващ дейности по сертификация на строителни продукти и производствен контрол в обхвата на разрешението не предлага и не извършва консултации по смисъла на т.3 от БДС ЕN ISO/IEC 17021 е и т.3.2 от БДС ЕN ISO/IEC 17065.

Персоналът на “СЗУТЕСТ“ ООД извършващ дейности по оценяване и проверка постоянството на експлоатационни показатели на строителни продукти в обхвата на разрешението не предлага и не извършва вътрешни одити на системи за производствен контрол на свои сертифицирани клиенти.

“СЗУТЕСТ“ ООД и персоналът му не предлагат дейността си по сертификация, във взаимовръзка с конкретна консултанска организация или лице, избягва декларации и внушения за улесняване процеса на сертификация при ползването от производителя, на дадена консултанска организация или лице.

“СЗУТЕСТ“ ООД и персоналът му не възлагат провеждането на одити на външни организации, които изпълняват и консултанска дейност по системи за управление, като не прилага тази мярка за одитори, с които е в договорни отношения по смисъла на т.7.3 от стандарта.

Всеки член на екипа по оценяване на конкретен производител представя декларация, че не е провеждал вътрешни одити и/или консултации на системата му за управление през последните две години.

“СЗУТЕСТ“ ООД като орган за сертификация изисква от целия персонал, свързан с дейностите по сертификация да съобщава за всяка ситуация, която му е известна и застрашава безпристрастността му.

“СЗУТЕСТ“ ООД ясно разграничава дейностите в научно-изследователската област, които извършва и тези по сертификация на строителните продукти и производствен контрол, както и провежда политика на разясняване на разграниченията.

Отговорността за дейностите по сертификация на продуктите и системите за производствен контрол, за спазване на производствената и търговската тайна, както и за спазване на нормативните документи е изцяло на персонала на “СЗУТЕСТ“ ООД и неговия ръководител.

Управител на “СЗУТЕСТ“ ООД:

/Асен Христов/